
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 26. marta noteikumos Nr. 196 "Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai" pirmās un otrās kārtas īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2024. gada 26. marta noteikumos Nr. 196 "Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai" pirmās un otrās kārtas īstenošanas noteikumi"" (turpmāk – noteikumu projekts) ir izstrādāts pēc Viedās administrācijas un reģionālās attīstības ministrijas (turpmāk – VARAM) kā Eiropas Savienības (turpmāk – ES) fondu atbildīgās iestādes iniciatīvas, ievērojot  Eiropas Savienības fondu 2021. — 2027. gada plānošanas perioda vadības likuma 19. panta 6. un 13. punktā ietverto deleģējumu, kas nosaka Ministru kabinetam izstrādāt nosacījumus specifiskā atbalsta mērķa īstenošanai.
1.2. Mērķis
Mērķa apraksts
Noteikumu projekta mērķis ir precizēt Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai" (turpmāk – 2.2.3.3. pasākums) pirmās projektu iesniegumu atlases kārtas (turpmāk – pirmā atlases kārta) un otrās projektu iesniegumu atlases kārtas (turpmāk – otrā atlases kārta) īstenošanas termiņu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
2.2.3.3. pasākuma pirmās un otrās atlases kārtas mērķis ir uzlabot dabas aizsardzību un bioloģisko daudzveidību, izstrādājot īpaši aizsargājamo dabas teritoriju dabas aizsardzības plānus. Atbilstoši Ministru kabineta 2024. gada 26. marta noteikumu Nr. 196 "Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai" pirmās un otrās kārtas īstenošanas noteikumi" 5. un 34. punktam 2.2.3.3. pasākuma pirmo un otro atlases kārtu īsteno līdz 2027. gada 31. decembrim.

2.2.3.3. pasākuma pirmās atlases kārtas projektu iesniegumu atlase tika īstenota ierobežotā projektu iesniegumu atlasē, kur finansējuma saņēmējs ir Dabas aizsardzības pārvalde (turpmāk – DAP), kas īsteno vienu projektu ar īstenošanas termiņu līdz 2027. gada 2. novembrim.

2.2.3.3. pasākuma otrās atlases kārtas projektu iesniegumu atlase tika īstenota atklātā projektu iesniegumu atlasē divos uzsaukumos. Finansējuma saņēmēji ir pašvaldības vai to iestādes, kuru teritorijā atrodas īpaši aizsargājamās dabas teritorijas (turpmāk – ĪADT). 2.2.3.3. pasākuma otrās atlases kārtas ietvaros apstiprināti astoņi projekti, kuru īstenošanas termiņš nepārsniedz 2027. gada 31. decembri.

2.2.3.3. pasākuma pirmajā un otrajā atlases kārtā sasniedzamais iznākuma rādītājs – Natura 2000 teritoriju platība, uz kuru attiecas aizsardzības un atjaunošanas pasākumi (turpmāk – iznākuma rādītājs), – 49 900 hektāri, no kuriem pirmajā atlases kārtā plānots sasniegt 32 900 hektārus, otrajā atlases kārtā – 17 000 hektārus.
Problēmas un risinājumi
Problēmas apraksts
2.2.3.3. pasākuma pirmajā atlases kārtā apstiprinātā projekta ietvaros sākotnēji tika plānots izstrādāt dabas aizsardzības plānus sešām ĪADT – Moricsalas dabas rezervātam, Teiču dabas rezervātam, Krustkalnu dabas rezervātam, Grīņu dabas rezervātam, Slīteres Nacionālajam parkam, Rāznas Nacionālajam parkam. Ņemot vērā projektā radušos ietaupījumu, ar 2026. gada 3. marta projekta līguma grozījumiem projektā iekļauta dabas aizsardzības plānu izstrāde vēl četrām ĪADT - dabas liegumiem "Ģipkas lankas", dabas liegumam "Ģipka", dabas liegumam "Randu pļavas", dabas liegumam "Sakas grīņi". DAP projektā sasniedzamais iznākuma rādītājs ir 32 972,07 ha, tādējādi nodrošinot, ka tiek sasniegts 2.2.3.3. pasākuma pirmās atlases kārtas iznākuma rādītājs.

2.2.3.3. pasākuma otrās atlases kārtas ietvaros astoņu apstiprināto projektu ietvaros plānota dabas aizsardzības plānu izstrāde desmit ĪADT – dabas liegumam "Babītes ezers", dabas liegumam "Ventas ieleja", dabas liegumam "Užavas augštece", dabas liegumam "Sedas purvs", dabas parkam "Engures ezers", aizsargājamo ainavu apvidum "Vestiena", dabas parkam "Doles sala", dabas parkam "Ogres zilie kalni", dabas liegumam "Daugava pie Kaibalas", dabas parkam "Beberbeķi", kur visos projektos kopā plānots sasniegt iznākuma rādītāju 18 838,201 ha apmērā.

Dabas aizsardzības plāni tiek izstrādāti, lai izvērtētu ĪADT esošās dabas vērtības, tostarp ES nozīmes biotopu stāvokli, un plānotu ĪADT apsaimniekošanas pasākumus ekosistēmu, tostarp ES nozīmes biotopu, aizsargājamo sugu un to dzīvotņu stāvokļa uzlabošanai un aizsardzībai, kā arī ĪADT aizsardzības statusa saglabāšanai un bioloģiskās daudzveidības veicināšanai.

Dabas aizsardzības plānu izstrādes ietvaros ĪADT novērtējumam, strukturētu un mērķtiecīgi plānotu ĪADT apsaimniekošanas darbību plānošanai, tiek veikta vairākkārtēja ĪADT vai tās daļu apsekošana, lai identificētu aizsargājamās sugas un to dzīvotnes, kartētu un aktualizētu ES nozīmes biotopu robežas, noteiktu ES nozīmes biotopu kvalitāti, novērtētu izmaiņas augsnes mitruma režīmā, kā arī veiktu citus dabas aizsardzības plānu izstrādei nepieciešamos darbus. Pilnvērtīgas un visaptverošas informācijas ieguvei īpaši svarīgi ir ĪADT apsekošanu veikt veģetācijas sezonā.
 
Ņemot vērā DAP projekta līguma grozījumu spēkā stāšanās laiku, kas ir 2026. gada 3. marts, kā arī nepieciešamo laiku  sertificētu ekspertu dabas aizsardzības jomā un citu nepieciešamo speciālistu piesaistei – visu papildus teritoriju izpēte 2026. gada veģetācijas sezonā nav iespējama un plānota 2027. gadā. Kā arī DAP Kohēzijas politikas fondu vadības informācijas sistēmā papildus ir norādījusi, ka 2025. gada meteoroloģisko apstākļu dēļ, daļa no projektā plānotajiem hidroloģiskās izpētes un novērošanas darbiem pārcelti uz 2026. gadu.

2.2.3.3. pasākuma otrās atlases kārtas ietvaros tiek īstenots Kuldīgas novada pašvaldības projekts, kurā plānota dabas aizsardzības plānu izstrāde dabas liegumiem "Ventas ieleja" un "Užavas augštece", tādējādi sasniedzot iznākuma rādītāju 1 327,913 ha apmērā. Kuldīgas novada pašvaldība 2025. gada 8. oktobra un 2029. gada 29. maija vēstulēs ir informējusi VARAM par projekta ieviešanas gaitu. Pirmie  divi iepirkumi (EIS iepirkums  identifikācijas Nr.
KNP 2025/5-K/ERAF https://www.eis.gov.lv/EKEIS/Supplier/Procurement/141226 un identifikācijas Nr. KNP 2025/63-K/ERAF  (https://www.eis.gov.lv/EKEIS/Supplier/Procurement/153743 ) projektā plānoto dabas aizsardzības plānu izstrādei noslēgušies bez rezultāta, līdz ar to projekta īstenošana ir aizkavējusies. Kuldīgas novada pašvaldība ir norādījusi, ka minētie iepirkumi noslēgušies bez rezultāta, jo saistībā ar paaugstinātu pieprasījumu pēc dabas aizsardzības plānu izstrādē iesaistīto dažādu jomu ekspertu pakalpojumiem, to izmaksas ir pieaugušas un projekta īstenošana būtu jānodrošina ar ievērojami lielāku pašvaldības līdzfinansējumu nekā sākotnēji plānots. 2026. gada 26. maijā ir noslēgusies iepirkuma procedūra, kas pašvaldībai ļaus īstenots projektu daļēji – izstrādāt dabas aizsardzības plānu dabas liegumam "Ventas ieleja". Ievērojot veicamo uzdevumu apmēru, dabas aizsardzības plāna izstrādei nepieciešami divi gadi, kas pārsniedz pašreizējo 2.2.3.3. pasākuma pirmās un otrās atlases kārtas īstenošanas termiņu.
Risinājuma apraksts
Aprakstītie DAP un Kuldīgas novada pašvaldību projekti ir nozīmīgi 2.2.3.3. pasākuma pirmās un otrās atlases kārtas mērķa un uzraudzības rādītāju sasniegšanai. Tirgus pieprasījuma un piedāvājuma nevienlīdzība dabas aizsardzības jomā sertificētu ekspertu un citu dabas aizsardzības plānu izstrādē iesaistīto speciālistu pakalpojumu piedāvājumā, veģetācijas sezonas garuma ierobežojums un meteoroloģiskie apstākļi var ietekmēt jebkuru no 2.2.3.3. pasākuma pirmās un otrās atlases kārtas projektiem arī turpmāk. Ņemot vērā ievērojamo lauka darbu apjomu, nepieciešamo laiku informācijas apstrādei un integrēšanai dabas aizsardzības plānā, datos balstītu, savstarpēji saskaņotu un strukturētu tālāko ĪADT apsaimniekošanas pasākumu izstrādei, kā arī no Centrālās finanšu un līgumu aģentūras 2026. gada 10. jūnijā saņemto informāciju par 2.2.3.3. pasākuma pirmās un otrās atlases kārtas projektu īstenošanas progresu, VARAM vērtējumā sekmīgai 2.2.3.3. pasākuma pirmās un otrās atlases kārtas mērķa sasniegšanai un projektu ieviešanai ir nepieciešams pagarināt 2.2.3.3. pasākuma pirmās un otrās atlases kārtas īstenošanas termiņu līdz 2029. gada 31. decembrim.

Šāds risinājums arī nodrošinātu pietiekamu laiku, lai ievērotu procedūras, kas noteiktas Ministru kabineta 2007. gada 9. oktobra noteikumos Nr. 686 "Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību" (turpmāk – MK noteikumi Nr. 686), tostarp nosacījumus ieinteresēto pušu (zemes īpašnieku un apsaimniekotāju, pašvaldības un valsts iestāžu pārstāvji) un sabiedrības iesaistei plāna izstrādē.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Noteikumu projekts neatstāj nelabvēlīgu ietekmi uz apstiprinātajiem projektiem un finansējuma saņēmējiem. Finansējuma saņēmējiem, pēc savas iniciatīvas ierosinot grozījumus noslēgtajos līgumos un vienošanās par 2.2.3.3. pasākuma pirmās un otrās atlases kārtas projektu īstenošanu, būs iespēja nepieciešamības gadījumā pagarināt projekta īstenošanas termiņu, kas veicinās projektu mērķu sasniegšanu.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
2.2.3.3. pasākuma īstenošanas mērķa grupas ir dabas un vides aizsardzības, uzraudzības un kontroles institūcijas, pašvaldības, kuru teritorijās atrodas ĪADT, kā arī iedzīvotāji un zemes īpašnieki, kuri dzīvo un apsaimnieko ĪADT vai to daļas. Ar noteikumu projektu tiks dots papildus laiks 2.2.3.3. pasākuma īstenošanai un nepieciešamības gadījumā finansējuma saņēmēji varēs pagarināt projektu īstenošanas termiņu, kas ļaus nodrošināt sabiedrības iesaisti dabas aizsardzības plānu izstrādē atbilstoši MK noteikumu Nr. 686 16., 18., 28. un 30.punkta prasībām. Tāpat tiks veicināta arī 2.2.3.3. pasākuma ietvaros plānoto sabiedrību izglītojošu vai dabas izglītības pasākumu īstenošana par ĪADT apsaimniekošanu un uzturēšanu.
Veicinot ĪADT dabas aizsardzības plānu izstrādi tiks atvieglota ĪADT apsaimniekošanas pasākumu plānošana un īstenošana.
Juridiskās personas
Jā
Ietekmes apraksts
Ar noteikumu projektu tiks veicināta 2.2.3.3. pasākuma īstenošana un pēc ĪADT dabas aizsardzības plānu izstrādes būs pieejama informācija par atļautajām saimnieciskajām darbībām konkrētajā teritorijā, tādējādi atvieglojot sākotnējās izpētes un  teritorijas apsaimniekošanas plānošanas darbības.
Tāpat balstoties uz dabas aizsardzības plānos noteiktajām darbībām tiks veikta ĪADT apsaimniekošana, kur būs iespēja iesaistīties pakalpojuma sniedzējiem.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Tiks veicināta esošā 2.2.3.3. pasākuma labvēlīgā ietekme uz uzņēmējdarbības vidi. ĪADT dabas aizsardzības plānu izstrādes laikā ir nepieciešami dažādu uzņēmumu pakalpojumi, kas darbojas dabas aizsardzības jomā un ar kuriem tiks slēgti līgumi par dabas aizsardzības plānu vai to daļu izstrādi. Dabas aizsardzības plānu izstrādes rezultātā, tiks noteiktas attiecīgo ĪADT apsaimniekošanas darbības, kuru īstenošanai būs nepieciešami atbilstošu saimnieciskās darbības veicēju pakalpojumi.
2.2.4. uz mazajiem un vidējiem uzņēmējiem:
Jā
Ietekmes apraksts
Noteikumu projekts veicinās ĪADT dabas aizsardzības plānu izstrādi, kuras ietvaros nepieciešami mazo un vidējo uzņēmumu pakalpojumi, piemēram, dažādu ekspertu un speciālistu atzinumi, kā arī pēc ĪADT dabas aizsardzības plānu izstrādes būs nodrošināts pamats šo teritoriju apsaimniekošanas darbību uzsākšanai.
2.2.5. uz konkurenci:
Nē
2.2.6. uz nodarbinātību:
Jā
Ietekmes apraksts
2.2.3.3. pasākuma īstenošanā, izvirzītā mērķa sasniegšanai un atbilstošu dabas aizsardzības plānu izstrādei, tiek algoti darbinieki, piemēram, biotopu eksperti vai vides konsultāciju uzņēmumi, kas konsultē vai izstrādā dabas aizsardzības plānus.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
Noteikumu projektā netiek mainītas no Eiropas Parlamenta un Padomes Regulām pārņemtās normas attiecībā uz projektā nodrošināmo publicitāti, pievienotās vērtības nodokļa attiecināmību, projekta vadības izmaksām un netiešo likmju piemērošanu, interešu konflikta novēršanu.
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekta mērķis ir precizēt 2.2.3.3. pasākuma pirmās un otrās atlases kārtas īstenošanas termiņu. Noteikumu projekts būtiski nemaina esošo regulējumu un neparedz ieviest jaunas politiskās iniciatīvas, līdz ar to publisko apspriedi nav nepieciešams nodrošināt.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Centrālā finanšu un līgumu aģentūra
Viedās administrācijas un reģionālās attīstības ministrija
Publiskā pārvalde (valsts un pašvaldību
institūcijas)
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Gadījumos, kad finansējuma saņēmēji uzsāks procedūru, lai veiktu grozījumus līgumos vai vienošanās par projekta īstenošanu, lai pagarinātu to īstenošanas termiņu, Centrālajai finanšu un līgumu aģentūrai un VARAM būs jāveic projektu grozījumu izskatīšana un saskaņošana.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

